Publication: Magyar Közlöny
Issue: MK-2010-127 (Year: 2010, Number: 127)
Era: contemporary
Section: A magyar állampolgárságról szóló 1993. évi LV. törvény (a továbbiakban: Ápt.) 4. § (1) bekezdés e) pontja értelmében
Paragraph Index: 50

A magyar állampolgárságról szóló 1993. évi LV. törvény (a továbbiakban: Ápt.) 4. § (1) bekezdés e) pontja értelmében a honosítását kérõ cselekvõképes nagykorú személynek – a hivatkozott törvény 4/A. § (2) bekezdésében meghatározott kivételekkel – alkotmányos alapismeretekbõl magyar nyelven eredményes vizsgát kell tennie. 1. Az Ápt. 4/A. § (1) bekezdése szerint a vizsgát a Kormánynak a kérelmezõ lakóhelye szerint illetékes általános hatáskörû területi államigazgatási szervénél (a továbbiakban: hivatal) kell letenni, a hivatal vezetõje által kijelölt vizsgabizottság elõtt. Ha a vizsgára jelentkezõnek a személyiadat- és lakcímnyilvántartásban szereplõ, illetve a letelepedési vagy EGT tartózkodási engedélyébe bejegyzett lakóhelye a hivatal illetékességi területén kívül van, a hivatal vezetõje a vizsgára történõ jelentkezést visszautasítja, illetve a vizsgabizottság a vizsgáztatást megtagadja és a jelentkezõt az illetékes hivatalhoz irányítja. 2. A vizsga témakörei a következõk: 2.1. Magyarország helye a Kárpát-medencében, Európában és nemzetközi szervezetekben (ENSZ, Európa Tanács, NATO, Európai Unió) 2.2. Magyarország nemzeti jelképei és ünnepei (címer, zászló, korona, Himnusz, Szózat, nemzeti ünnepek) 2.3. Magyarország történetének fordulópontjai (honfoglalás–államalapítás; az Árpád-ház kihalása, török uralom, Habsburg fennhatóság, 1848–49. évi forradalom és szabadságharc, kiegyezés, elsõ és második világháború, 1956. évi forradalom, 1990. évi rendszerváltoztatás) 2.4. A képzõmûvészet, a zene és a tudomány kiemelkedõ magyar képviselõi 2.5. A magyar irodalom meghatározó személyiségei 2.6. Az Alkotmány alapvetõ intézményei (Országgyûlés, köztársasági elnök, Kormány, az Alkotmánybíróság és az igazságszolgáltatás) 2.7. A közigazgatás felépítése (központi, területi, helyi szervek, önkormányzati igazgatás) 2.8. Alapvetõ állampolgári jogok és kötelezettségek (szabadságjogok, gazdasági, szociális és kulturális jogok, állampolgári kötelezettségek és az állampolgári jogok védelme) 2.9. A magyar állampolgárság (keletkezése, megszerzése, megszûnése és igazolása) 3. A vizsgára a jelentkezési lap (1. függelék) kitöltésével lehet jelentkezni. A jelentkezési lap nyomtatvány átadásakor a jelentkezõt tájékoztatni kell a vizsgakövetelményrõl és a vizsga díjáról. 4. A hivatal a vizsgára jelentkezés elfogadását elhalaszthatja, ha a vizsgakötelezettség kétséges. Ebben az esetben a jelentkezõt felhívja, hogy az Ápt. 13. § (1) bekezdés a) pont szerint illetékes anyakönyvvezetõ segítségével az állampolgársági kérelme jogi minõsítésének, illetve állampolgársági helyzetének megállapítása végett keresse meg a Bevándorlási és Állampolgársági Hivatalt. 5.

Source: https://magyarkozlony.hu/hivatalos-lapok/26e8b4bd7ffa8d64cea5d17b02ae5fdf632e672b/dokumentumok/975833a200feaf5eb679bb50c1b20c8ec0d2a135/letoltes